Vyhodnotenie medzirezortného pripomienkového konania

Strategický plán rozvoja dopravnej infraštruktúry SR do roku 2020 

Spôsob pripomienkového konania	Skrátený postup – 5 pracovných dní vzhľadom na potrebu prípravy rezortu na čerpanie finančných prostriedkov v rámci programového obdobia 2014 - 2020. 	
Počet vznesených pripomienok, z toho zásadných	62  / 5 	
Počet vyhodnotených pripomienok	42 	
		
Počet akceptovaných pripomienok, z toho zásadných	26  / 5 	
Počet čiastočne akceptovaných pripomienok, z toho zásadných	2  / 0 	
Počet neakceptovaných pripomienok, z toho zásadných	14  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo spravodlivosti Slovenskej republiky 	 	 	 	x 	
2 .	Ministerstvo vnútra Slovenskej republiky 	1 (1o,0z) 	 	 	 	
3 .	Ministerstvo financií Slovenskej republiky 	6 (6o,0z) 	 	 	 	
4 .	Ministerstvo kultúry Slovenskej republiky 	 	 	x 	 	
5 .	Ministerstvo hospodárstva Slovenskej republiky 	3 (3o,0z) 	 	 	 	
6 .	Ministerstvo dopravy, výstavby a regionálneho rozvoja Slovenskej republiky 	 	 	 	x 	
7 .	Ministerstvo pôdohospodárstva a rozvoja vidieka Slovenskej republiky 	1 (1o,0z) 	 	 	 	
8 .	Ministerstvo obrany Slovenskej republiky 	 	 	x 	 	
9 .	Ministerstvo zahraničných vecí a európskych záležitostí Slovenskej republiky 	 	 	x 	 	
10 .	Ministerstvo práce, sociálnych vecí a rodiny Slovenskej republiky 	 	 	x 	 	
11 .	Ministerstvo životného prostredia Slovenskej republiky  	30 (29o,1z) 	 	 	 	
12 .	Ministerstvo školstva, vedy, výskumu a športu Slovenskej republiky 	 	 	x 	 	
13 .	Ministerstvo zdravotníctva Slovenskej republiky 	 	 	 	x 	
14 .	Úrad verejného zdravotníctva Slovenskej republiky 	 	 	 	x 	
15 .	Zväz stavebných podnikateľov Slovenska 	 	 	 	x 	
16 .	Odbor vládnej agendy Úradu vlády 	 	 	 	x 	
17 .	Štátna ochrana prírody Slovenskej republiky 	 	 	 	x 	
18 .	VSU 	 	 	 	x 	
19 .	Úrad vlády Slovenskej republiky 	10 (10o,0z) 	 	 	 	
20 .	Štatistický úrad Slovenskej republiky 	9 (5o,4z) 	 	 	 	
21 .	Najvyšší kontrolný úrad Slovenskej republiky 	2 (2o,0z) 	 	 	 	
	SPOLU	62 (57o,5z) 	0 (0o,0z) 	5 	8 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MF SR 	k vlastnému materiálu 
K časti 2.7.7.2 poznamenávame, že na nevyhovujúcej koordinácii jednotlivých dopravných subsystémov sa významnou mierou podieľa súčasná elektronická komunikačná infraštruktúra, vrátane informačných systémov a dátových zdrojov. Strategické ciele by preto mali obsahovať aj túto časť vo svojom návrhu (vytvorenie kvalitnej a aktuálnej bázy dát, interoperabilita IS, zabezpečenie dát proti zneužitiu, ochrana osobných údajov a pod.). Upozorňujeme, že niektoré z týchto oblastí môžu v budúcnosti spadať do kritickej infraštruktúry štátu. Odporúčame uvedené oblasti doplniť do cieľov. 	O 	A 	Navrhované ciele sú súčasťou horizontálnych vízií a cieľov (kap. 3.2), ktoré boli definované tak, aby prispeli k stabilizácii a zefektívneniu procesov pri rozvoji dopravného sektora. 
Konkrétne ide o Strategický cieľ SP2 - Budovanie kvalitnej dátovej bázy pre plánovanie rozvoja dopravného sektora. Zároveň bol do kap. 3.2.2.2, na koniec odrážok 1 a 2, doplnený text "a poskytovania dopravných služieb". 	
MF SR 	 
V časti 6.1.2. „Finančné zdroje na financovanie rozvoja dopravnej infraštruktúry“ v predposlednom odseku (str. 164) žiadame vypustiť v prvej vete text „zo štátneho rozpočtu“. Keďže z dokumentu nie je možné jednoznačne určiť budúcich prijímateľov a ich zaradenie, je potrebné zovšeobecniť definíciu povinného národného spolufinancovania vzhľadom na to, že v prípade niektorých typov prijímateľov bude vyžadované vlastné spolufinancovanie (obce, VÚC, súkromný sektor,...) tak, ako v programovom období 2007 – 2013. V tom prípade informácia o financovaní celých 15 % zo štátneho rozpočtu nie je korektná. V tejto súvislosti je potrebné upraviť aj tabuľku č. 57 na str. 165 (posledný stĺpec) a namiesto textu „ŠR 15 % (EUR)“ uviesť text „národné spolufinancovanie 15 % (EUR)“. 	O 	A 	Upravené v zmysle pripomienky. 	
MF SR 	 
Zároveň upozorňujeme, že v zmysle čl. 110, ods. 3 návrhu všeobecného nariadenia pre programové obdobie 2014 – 2020 sa stanovuje podiel zdrojov EÚ pre viac rozvinutý región (Bratislavský samosprávny kraj) vo výške 50,00 % z celkových oprávnených výdavkov, s čím vlastný materiál ani doložka vybraných vplyvov nepočíta. V danom prípade by podľa tabuľky č. 57 nebolo možné financovať z EFRR projekty v rámci Bratislavského kraja. 	O 	A 	MDVRR SR berie upozornenie na vedomie. MDVRR SR neplánuje financovať zo zdrojov EFRR v BSK žiadne projekty. 	
MF SR 	 
V časti 6.1.2.1. v druhom odseku pod tabuľkou č. 57 (str. 165) žiadame vo vete „Vo fonde CEF je pre Slovenskú republiku pripravená fixná alokácia tzv. finančná obálka 745 mil. EUR v rámci kohéznej časti CEF, t. j. 10 mld. EUR balíka len pre kohézne krajiny.“ uviesť, že predmetná alokácia predstavuje len odhad a jej finálna výška bude známa až po uzatvorení negociácií k viacročnému finančnému rámcu 2014 - 2020. Uvedené je potrebné upraviť aj v časti 6.3.1 materiálu. 	O 	A 	Doplnené (ako poznámka pod čiarou). 	
MF SR 	k doložke vybraných vplyvov 
V analýze vplyvov na rozpočet verejnej správy je uvedený predpokladaný objem výdavkov na rok 2014 vo výške 249 964 tis. eur, na rok 2015 vo výške 350 270 tis. eur a na rok 2016 vo výške 0 eur. Kvantifikácie sú totožné s výdavkami, ktoré boli kapitole oznámené v rámci limitu východísk len za zdroje EÚ, spolufinancovanie a výdavkov nad GAP určených na 3. programové obdobie. Upozorňujeme, že v doložke nie sú uvedené ostatné rozpočtové zdroje (zo štátneho rozpočtu, z EÚ a spolufinancovania na 2. programové obdobie). Vzhľadom na to, že v rámci prípravy návrhu rozpočtu verejnej správy bude dochádzať k zmenám a aktualizáciám, budú musieť byť objemy finančných prostriedkov upravované v rámci zapracovania týchto aktualizácií. Z celého charakteru materiálu ako aj z doložky vybraných vplyvov musí byť jasné, že predpokladané výdavky sa budú aktualizovať a budú vychádzať zo schválených limitov rozpočtu verejnej správy. 
V nadväznosti na uvedené žiadame doložku vybraných vplyvov prepracovať tak, aby bola v súlade s jednotnou metodikou na posudzovanie vybraných vplyvov, smernicou a metodickým pokynom na vypracovanie a predkladanie materiálov na rokovanie vlády SR, t.j. uviesť predpokladané finančné dôsledky v členení podľa subjektov verejnej správy, dotknutých kapitol, zdrojov a programov tak, že výdavky budú rozpočtovo zabezpečené. 
 	O 	ČA 	Materiál sa týka projektov plánovaných na financovanie z programového obdobia 2014 – 2020 (2023) a bude podkladom pre vypracovanie Operačného programu Integrovaná infraštruktúra. Údaje uvedené v doložke vplyvov vychádzali z návrhu východísk verejnej správy na roky 2014 až 2016 určené v rámci kapitoly MDVRR SR pre nové programové obdobie 2014 -2020 (2023). Objemy finančných prostriedkov uvedené v materiáli v časti 6 (tabuľka č. 58) majú len informatívny charakter. Konkrétna výška finančných prostriedkov na jednotlivé rozpočtové roky bude uplatňovaná pri zostavovaní návrhu rozpočtu verejnej správy na príslušné rozpočtové roky. V zmysle uvedeného nie je možné v súčasnosti uviesť finančné dôsledky v členení podľa zdrojov a programov (nie je schválená programová štruktúry pre nové programové obdobie nakoľko ešte nie je schválený operačný program), tak aby výdavky boli rozpočtovo kryté. 
Do doložky vplyvov bolo uvedené, že „V rámci prípravy návrhu rozpočtu verejnej správy bude dochádzať k zmenám a aktualizáciám, budú musieť byť objemy finančných prostriedkov upravované v rámci zapracovania týchto aktualizácií. Výdavky uvedené v tabuľkách 1 až 5 sa budú aktualizovať a budú vychádzať zo schválených limitov rozpočtu verejnej správy." 
 	
MF SR 	 
Vzhľadom na to, že ide o rozsiahly materiál, žiadame do neho doplniť rekapitulačnú tabuľku výdavkov podľa jednotlivých druhov dopravy (korešpondujúcu s údajmi uvedenými v doložke vybraných vplyvov).  	O 	N 	Materiál v časti 6 obsahuje tabuľku č. 58, v ktorej sú uvedené predpokladané finančné potreby na obdobie 2014 – 2020 (2023) podľa jednotlivých druhov dopráv. Údaje v tejto tabuľke korešpondujú s predpokladanými stavebnými nákladmi stavieb uvedených v prílohe č. 1. 	
MH SR 	Vlastný materiál  
Odporúčame v rámci materiálu zaradiť problematiku nabíjacích a plniacich staníc pre alternatívne motory v zmysle cieľov stratégie Európa 2020 
Odôvodnenie: 
- v materiáli absentuje vybudovanie nabíjacích a plniacich staníc pre alternatívne motory v zmysle cieľov stratégie Európa 2020, 
- v materiáli nie je načrtnutý systém pre využívanie alternatívnych palív a jeho infraštruktúra v zmysle Bielej knihy. 	O 	N 	Uvedená problematika nie je v kompetencii MDVRR SR. 	
MH SR 	Vlastný materiál  
Odporúčame v rámci materiálu venovať zvýšenú pozornosť termínom budovania diaľnic a rýchlostných ciest, ako aj ich údržbe. Rozvoj cestnej infraštruktúry a jej súčasný stav z pohľadu potrieb a rozvoja automobilového priemyslu hodnotíme za nedostatočný ako z pohľadu súčasných investorov pôsobiacich na Slovensku, ale aj z pohľadu prílevu možných ďalších investícií a ich rovnomerného rozloženia na území našej krajiny. Na základe uvedeného je predložený materiál málo ambiciózny. Oblasť rozvoja cestnej infraštruktúry považujeme za rozhodujúcu pre ďalší rozvoj, udržateľnosť a zvyšovanie konkurencieschopnosti automobilového priemyslu na Slovensku. 

Odôvodnenie: 
- Logistika – pokrokové výrobné a logistické systémy pracujú na báze JIT a JIS systémov, kedy hovoríme, že sklady automobiliek a ich dodávateľov sú na kolesách. Pri moderných výrobných a logistických systémoch je snaha nehromadiť zbytočne zásoby, čo vyplýva z požiadaviek na znižovanie nákladov a zvyšovanie efektívnosti. Tieto systémy sú ale neustále ohrozované výpadkami v toku dodávok, čo môže zapríčiniť zastavenie výrob a následné škody z nedodanej výroby. Pre takéto systémy je značným rizikom predimenzovaná cestná infraštruktúra, ktorá často trpí nedostatkom prostriedkov a nekoncepčnosťou pri jej údržbe. 
- Rozvoj dodávateľov – rozvoj automobilového priemyslu a jeho udržateľnosť je závislá od neustáleho zvyšovania efektivity fungovania finálnych výrobcov. Zvyšovanie efektivity je možné dosiahnuť, okrem iného, aj rozvojom siete dodávateľov v regióne, kde automobilky pôsobia, čím sa im znižujú logistické náklady. Na efektívne fungovanie dodávateľov je potrebný dostatok vysokokvalifikovanej pracovnej sily a priaznivé logistické prepojenie. V súčasnosti máme regióny s vysokou zamestnanosťou a malými možnosťami zamestnať sa a naopak. Je potrebné buď priniesť prácu do týchto regiónov a zabezpečiť tak rovnomernejší regionálny rozvoj, alebo vytvoriť predpoklady pre pohyb pracovnej sily. Aj jedno, aj druhé predpokladá kvalitnú, predovšetkým cestnú infraštruktúru. 
 	O 	N 	Termíny výstavby a modernizácie dopravnej infraštruktúry uvedené v dokumente vyplývajú najmä zo skutkového stavu prípravy projektových dokumentácií stavieb, zákonných lehôt pri územnom, povoľovacom konaní a verejnom obstarávaní, ako aj z finančných možností štátneho rozpočtu. 	
MH SR 	str. 164, kapitola 6.1.2 - Finančné zdroje na financovanie rozvoja dopravnej infraštruktúry: 
Odporúčame text „S odkazom na vyššie uvedené skutočnosti je ďalej uvedený odhad finančnej alokácie potenciálne dosiahnuteľnej v rokoch 2014 – 2023 z fondov Európskej únie. Prostriedky je možné využiť na investície do výstavby nových úsekov, či iných súčastí dopravnej infraštruktúry, na modernizáciu existujúcich úsekov a na zaistenie predprojektovej prípravy v podobe projektových dokumentácií a pod. V období 2014 – 2023 budú pre Slovenskú republiku dostupné finančné prostriedky z nasledujúcich európskych finančných nástrojov“ 
Je potrebné upraviť nasledovne: „S odkazom na vyššie uvedené skutočnosti je ďalej uvedený odhad finančnej alokácie potenciálne dosiahnuteľnej v rokoch 2014 – 2020 z fondov Európskej únie. Prostriedky je možné využiť na investície do výstavby nových úsekov, či iných súčastí dopravnej infraštruktúry, na modernizáciu existujúcich úsekov a na zaistenie predprojektovej prípravy v podobe projektových dokumentácií a pod. V období 2014 – 2020 budú pre Slovenskú republiku dostupné finančné prostriedky z nasledujúcich európskych finančných nástrojov“ 
Odôvodnenie: 
Finančná alokácia z fondov EÚ je prideľovaná na programové obdobie 2014 - 2020. Alokované finančné prostriedky bude možné v zmysle pravidla n+3 čerpať do roku 2023. To však nemení nič na skutočnosti, že pre označenie programového obdobia sa používa časový interval 2014 - 2020. 

Pripomienka platí pre celý materiál - najmä pre označenie kapitol jednoznačne platí programové obdobie 2014 – 2020. 
 	O 	ČA 	Upravené v kontexte nového programového obdobia EÚ 2014 - 2020. 	
MPRV SR 	Vlastný materiál, kapitola 1 „Úvod“ 
Vzhľadom na to, že Strategický plán rozvoja dopravnej infraštruktúry SR do roku 2020 predstavuje strategický dokument v oblasti rozvoja cestnej dopravy pre územie celej SR, je v ňom potrebné zohľadniť regionálny priemet dopravnej infraštruktúry všetkých funkčných kategórií. Ako vyplýva z 1. návrhu Partnerskej dohody SR na roky 2014-2020 z pohľadu vyváženého a udržateľného územného rozvoja je nevyhnutné zabezpečiť aj rozvoj cestnej infraštruktúry nižšej funkčnej kategórie, t.j. ciest II. a III. triedy. Keďže predkladaný materiál neobsahuje ciele a priority v oblasti rozvoja cestnej infraštruktúry najnižšej funkčnej kategórie (ciest II. a III. triedy), ktorá je v správe VÚC, je potrebné túto skutočnosť zdôrazniť. 

V zmysle požiadavky EK o zostavenie strategických plánov rozvoja dopravnej infraštruktúry požadujeme, aby „Strategický plán rozvoja dopravnej infraštruktúry SR do roku 2020“ vo svojej úvodnej kapitole (resp. podkapitole) obsahoval stanovisko, že ciele, priority, opatrenia a akčný plán riadenia v sektore rozvoja cestnej infraštruktúry v správe VÚC budú obsiahnuté v regionálnych strategických plánoch dopravy. 
 	O 	A 	Doplnené za posledný odsek v kap. 1.1. 	
MŽP SR 	medzirezortné pripomienkové konanie 
Žiadame materiál prepracovať. Ešte pred predložením do medzirezortného pripomienkového konania musí byť materiál doplnený o kompletnú doložku vybraných vplyvov, obsahujúcu doložku vplyvov na životné prostredie. Uvedená doložka vplyvov na životné prostredie musí byť vypracovaná podľa § 17 ods. 15 a prílohy č. 7 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov. Momentálne to však nie je možné, nakoľko pre predložený materiál, ako strategický dokument s celoštátnym dosahom, dosiaľ nebolo ukončené posudzovanie vplyvov na životné prostredie (tzv. SEA). Z tohto dôvodu považujeme doložku vybraných vplyvov - v bode vplyvy na životné prostredie - za odborne nepodloženú, vypracovanú v rozpore s Metodickým pokynom na prípravu a predkladanie materiálov na rokovanie vlády Slovenskej republiky (ďalej len „metodický pokyn“), Smernicou na predkladanie materiálov do vlády SR ako aj Jednotnou metodikou na vypracovanie vybraných vplyvov. 
Odôvodnenie: 
Podľa časti 3.1.1. ods. 1 metodického pokynu predbežné pripomienkové konanie predkladateľ vykoná v prípade nelegislatívneho materiálu, ktorý plánuje predložiť na medzirezortné pripomienkové konanie. Tento materiál uvedenú podmienku nespĺňa, pretože predbežné pripomienkové konanie aj medzirezortné pripomienkové konanie sa uskutočňuje zároveň v tom istom termíne, navyše skrátenom na päť pracovných dní. 
Podľa časti 3.1.1. metodického pokynu predkladateľ v prípade, ak ide o strategický dokument, podliehajúci strategickému environmentálnemu hodnoteniu, predloží v rámci predbežného pripomienkového konania „doložku vplyvov na životné prostredie podľa prílohy č. 7 uvedeného zákona“. Predkladateľ túto povinnosť nezabezpečil, doložka vplyvov obsahuje len veľmi stručné konštatovanie, že materiál má pozitívne aj negatívne vplyvy na životné prostredie bez ich bližšej špecifikácie. V samotnom materiáli, v časti 1. 4 predkladateľ uvádza, že proces strategického environmentálneho hodnotenia má byť ukončený pravdepodobne v decembri 2013. Pokiaľ si je teda predkladateľ vedomý ukončenia termínu posudzovania vplyvov strategického dokumentu na životné prostredie, mal predložiť tento dokument aj s vypracovanou doložkou v súlade s pokynmi uvedenými v metodickom pokyne až po tomto dátume. 
V časti 3.1.1. metodického pokynu ods. 5 je uvedené, že „Predkladateľ zašle doložku vplyvov a v prípade existencie vplyvov na relevantnú časť aj analýzu vplyvov spolu s vlastným materiálom v elektronickej podobe na adresu dolozka@rezort.sk gestorom metodík minimálne 20 pracovných dní a v prípade skráteného pripomienkového konania minimálne 5 pracovných dní pred začiatkom medzirezortného pripomienkového konania.“ Predkladateľ tieto lehoty nerešpektoval, navyše analýzu vplyvov nepredložil ani v rámci samotného medzirezortného pripomienkového konania, v rámci ktorého už mala byť doložka upravená na základe pripomienok gestora metodiky – Ministerstva životného prostredia SR. 
Upozorňujeme, že predkladateľ nedodržal povinnosti stanovené nielen v metodickom pokyne, ale obdobné povinnosti, týkajúce sa lehôt a spôsobu vypracovania doložky vplyvov na životné prostredie, týkajúceho sa strategického dokumentu, ustanovené v Jednotnej metodike na vypracovanie vybraných vplyvov. 
V Smernici na prípravu a predkladanie materiálov na rokovanie vlády Slovenskej republiky, schválenej uznesením vlády č. 512 z 13. júna 2001, sa uvádza v čl. 10 ods. 3: “Predkladateľ pred predložením materiálu do pripomienkového konania vypracuje doložku vybraných vplyvov a v prípade existencie vplyvov aj analýzu vplyvov v súlade s Jednotnou metodikou na posudzovanie vybraných vplyvov a spolu s vlastným materiálom ich v elektronickej podobe zašle na predbežné pripomienkové konanie (ďalej len „PPK“) Ministerstvu financií SR, Ministerstvu hospodárstva SR, Ministerstvu práce, sociálnych vecí a rodiny SR a Ministerstvu životného prostredia SR (ďalej len „gestor metodiky“) a to najmenej 20 pracovných dní pred začiatkom pripomienkového konania. Ak existuje skrátené pripomienkové konanie najmenej päť pracovných dní pred začiatkom pripomienkového konania. Gestori metodiky vyjadria svoje stanovisko najneskôr do 10 pracovných dní od doručenia materiálu. Ak existuje skrátené konanie najneskôr do troch pracovných dní od doručenia materiálu.“ Predkladateľ porušil ustanovenia smernice v tom, že nevypracoval doložku v čase pred predložením materiálu do pripomienkového konania, nevypracoval ju v súlade s Jednotnou metodikou na posudzovanie vybraných vplyvov a taktiež nedodržal časový odstup na zaslanie takto vypracovanej doložky pred začiatkom medzirezortného pripomienkového konania. 
Pretože predkladateľ si nesplnil včas a riadne povinnosti uložené dokumentmi schválenými uzneseniami vlády Slovenskej republiky, ktoré predpisujú určitý procesný a vecný postup, týkajúci sa predloženia doložky vybraných vplyvov, je potrebné aby všetky tieto nedostatky boli odstránené a vykonal sa riadny postup, týkajúci sa pripomienkovania materiálu tak, ako ho predpokladajú metodické pokyny a smernice schválené uzneseniami vlády Slovenskej republiky. 
 	Z 	A 	Cieľom predkladaného materiálu bolo predovšetkým deklarovať Európskej komisii napĺňanie ex ante kondicionality stanovenej pre sektor dopravy, ako aj splniť úlohu vyplývajúcu MDVRR SR z Plánu práce vlády SR na rok 2013. Doložka vybraných vplyvov bude dopracovaná na základe záverov a odporúčaní, ktoré vyplynú z procesu strategického environmentálneho hodnotenia (SEA). Proces SEA bol začatý dňa 8. júla 2013 zverejnením oznámenia o strategickom dokumente. Materiál bude predmetom rokovania vlády SR až po ukončení procesu SEA. 	
MŽP SR 	vlastný materiál 
V terajšej fáze spracovania možno konštatovať, že strategický plán bude mať dopady na životné prostredie, ktoré by bolo potrebné vyčísliť/uviesť. 	O 	N 	Táto skutočnosť je uvedená vo vlastnom materiáli, ako aj v doložke vybraných vplyvov. 	
MŽP SR 	vlastný materiál 
Navrhujeme, aby strategický plán bol vypracovaný vo variantných riešeniach, pretože trasovanie ciest by sa malo vykonávať v závislosti od dopadu na životné prostredie a malo by sa hľadať riešenie s minimálnym dopadom na životné prostredie. 	O 	N 	Vzhľadom na skutočnosť, že dokument predstavuje strategický dokument so strednodobím charakterom (do roku 2020), nie je možné ho spracovať vo variantných riešeniach. Variantnosť trasovania sa posudzuje na projektovej úrovni v rámci vykonávania jednotlivých povoľovacích konaní (napr. v rámci EIA). 	
MŽP SR 	vlastný materiál 
Predpokladáme, že v rámci strategického plánu sa bude riešiť aj to, ako sa bude znižovať rozmach najmä individuálnej automobilovej dopravy najmä v mestách a tým znižovať vplyv na životné prostredie, zdravie obyvateľstva počas samotnej dopravnej prevádzky na uvedenej dopravnej infraštruktúre – ako je to jedným z cieľov bielej knihy. 	O 	A 	Áno, uvedená problematika je jednou z oblastí, ktoré rieši predkladaný dokument. Zároveň uvádzame, že otázka znižovania rozmachu IAD v mestách bude detailnejšie riešená v samostatnom dokumente "Stratégia rozvoja verejnej osobnej dopravy SR". 
 	
MŽP SR 	vlastný materiál 
Navrhujeme materiál doplniť v rámci syntézy zvýraznením environmentálnej bezpečnosti, environmentálnej vhodnosti, environmentálnej únosnosti a environmentálnej využiteľnosti, prípadne environmentálnej estetiky, tzn. doplniť komplexnejší pohľad na životné prostredie tak, aby materiál obsahoval okrem zložkového/sektorového prístupu (voda, pôda, ovzdušie, hluk, biota, ...) aj environmentálnu kvalitu v odvetvovo-regionálnom súhrne, ktorá nie je uvedená; pritom treba odlíšiť vidiecke a mestské prostredie. 	O 	N 	Hlavným cieľom dokumentu je identifikovať sektorové potrieby a navrhnúť opatrenia pre dosiahnutie funkčného a udržateľného dopravného systému SR.  	
MŽP SR 	vlastný materiál 
V materiáli navrhujeme venovať zvýšenú pozornosť lesom – posudzovať ich nielen z hľadiska „minimálneho záberu pôdy“; viac pozornosti venovať protipovodňovej (chybne v materiáli uvádzaná ako „povodňová“) ochrane i vzhľadom na skutočnosť, že doprava a dopravná infraštruktúra musí preventívne rátať s povodňami a zohľadniť ich ako environmentálnu hrozbu pri výstavbe. 	O 	A 	Nejde o pripomienku k materiálu, ale k Oznámeniu o strategickom dokumente, ktoré bolo zverejnené dňa 8. júla 2007 podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov. 
Zároveň uvádzame, že z pohľadu záberu pôdy pri výstavbe dopravnej infraštruktúry, resp. prevencie proti povodniam, sú tieto oblasti riešené na projektovej úrovni v rámci EIA. 	
MŽP SR 	vlastný materiál 
V materiáli absentujú zámery v kombinovanej doprave v SR, žiadame ich do materiálu dopracovať. 	O 	N 	Uvedená oblasť je v materiáli riešená (pozri napr. kap. 2.2.1.3 Oblasť intermodálnej dopravy; 3.5 Vízie a ciele v intermodálnej doprave; Príloha č. 1 (Železničná doprava)). 	
MŽP SR 	vlastný materiál 
V materiáli chýba potrubná doprava (produktovody), ktoré sú významné pri riešení nových uvažovaných trás plynovodu či ropovodu, ale i diaľkových vodovodov; žiadame doplniť. 	O 	N 	Patrí do pôsobnosti Ministerstva hospodárstva SR. 	
MŽP SR 	vlastný materiál 
Stratégia neuvažuje s cyklodopravou (cyklotrasy), absentuje podpora regionálnej dopravy v rámci krajov; podpora využívania inovatívnych pohonných hmôt (elektromobily, zvýšenie podielu biozložky v palivách, podpora budovania čerpacích staníc pre biopalivá), a to najmä v rámci mestskej hromadnej dopravy. 	O 	N 	MDVRR SR sa otázke cyklististickej dopravy venuje v samostanom dokumente s názvom "Národná stratégia rozvoja cyklistickej dopravy a cykloturistiky v Slovenskej republike", ktorý bol schválený UV SR č. 223 zo 7. mája 2013. Rozvoj verejnej osobnej dopravy bude predmetom rozpracovania v samostanom dokumente s názvom "Stratégia rozvoja verejnej osobnej dopravy", ktorý sa t.č. finalizuje. 	
MŽP SR 	vlastný materiál 
V kapitole 4.6 Opatrenia súvisiace s dopadmi na životné prostredie a obyvateľstvo odporúčame doplniť prvý odsek časti 4.6.1.2 Monitoring ŽP a protihlukové opatrenia slovami „...a tiež s riešením problematiky šírenia nepôvodných druhov rastlín (invázne druhy)“. 	O 	N 	Ambíciou MDVRR SR je riešiť najzávažnejšie negatívne vplyvy na ŽP a obyvateľstvo vyplývajúce z dopravnej prevádzky (hluk, dopravná nehodovosť a emisie). 	
MŽP SR 	vlastný materiál 
V prílohe č. 1 predloženého dokumentu, záložka „cestná doprava_ostatné“ je v Indikatívnom zozname navrhovaných projektov strategického plánu rozvoja dopravnej infraštruktúry uvedená trojica úsekov rýchlostnej cesty R1: Banská Bystrica – Slovenská Ľupča, Slovenská Ľupča – Korytnica a Korytnica – Ružomberok. Posledné dva úseky trasy R1 sú navrhované v dvoch národných parkoch (NAPANT a Veľká Fatra) a tiež v územiach európskej siete chránených území Natura 2000 a predstavujú preto významný zásah do prírodného prostredia. Ministerstvo životného prostredia Slovenskej republiky dlhodobo upozorňuje rezort dopravy, že v procese posudzovania vplyvov neboli dostatočne zohľadnené ani odôvodené podmienky k jednotlivým alternatívam trasovania s podstatne menším vplyvom na životné prostredie a územia Natura 2000. Upozorňujeme preto, že pri presadzovaní navrhovaného koridoru prepojenia bude nutné aplikovať ustanovenia čl. 6.4 Smernice 92/43/EHS o ochrane biotopov, voľne žijúcich živočíchov a voľne rastúcich rastlín (ďalej len “čl. 6.4“). S danou pripomienkou súvisí aj návrh zmierňujúcich a kompenzačných opatrení, s ktorými sa bude nutné pri naplnení čl. 6.4 vysporiadať. Zmierňujúce a kompenzačné opatrenia budú mať dopad na zvýšené finančné a časové nároky výstavby plánovaného úseku. 	O 	A 	Pripomienku berie MDVRR SR na vedomie. 	
ÚV SR 	návrh uznesenia 
na základe znenia úlohy B.3 uznesenia - „pri návrhu rozpočtu verejnej správy na roky 2014 až 2020 uplatňovať zabezpečenie finančných prostriedkov v štátnom rozpočte na rozvoj dopravnej infraštruktúry“ navrhujeme doplniť časť „na vedomie“ a uviesť v nej "podpredsedu vlády a ministra financií" ako predkladateľa návrhu rozpočtu verejnej správy 	O 	A 	Doplnené. 	
ÚV SR 	návrh uznesenia 
navrhujeme nahradiť skratku EK celým znením „Európska komisia“ 	O 	N 	Používanie skratky "EK" v dokumente je náležite vysvetlené, a to pri prvom použití (kap. 1 Úvod, str. 10), ako aj v zozname skratiek. 	
ÚV SR 	Predkladacia správa  
navrhujeme neprekračovať odporúčaný rozsah predkladacej správy (max 2 strany) 	O 	A 	Rozsah predkladacej správy neprekračuje 2 strany. 	
ÚV SR 	komuniké, vlastný materiál  
navrhujeme pri prvej zmienke vysvetliť neštandardne znejúci a v tejto oblasti často používaný výraz „úzke miesta na infraštruktúre“ 	O 	A 	Doplnené v kap. 1. 	
ÚV SR 	vlastný materiál 
navrhujeme uvádzať pojem „Európske štrukturálne a investičné fondy“ namiesto „fondy EÚ“ 	O 	N 	V dokumente sa uvádza zaužívaný pojem "fondy EÚ". V podmienkach MDVRR SR zahŕňa tento pojem aj finančný nástroj "Spájame Európu" (CEF - Connecting Europe Facility), ktorý nepatrí medzi EŠIF. 	
ÚV SR 	vlastný materiál  
žiadame opraviť uvádzanie názvu uznesení nasledovne „uznesenie vlády SR č. ...“, 	O 	A 	Upravené. 	
ÚV SR 	vlastný materiál  
navrhujeme zosúladiť pojmy „SR“, „Slovensko“, Slovenská Republika“ 	O 	A 	Zosúladené. 	
ÚV SR 	vlastný materiál  
v zozname skratiek navrhujeme použiť skratku „EFRR“ namiesto „EFRD“ 	O 	A 	Upravené. 	
ÚV SR 	vlastný materiál  
navrhujeme opraviť, resp. doplniť názvy smerníc, rozhodnutí EÚ: 
str. 16 - „Rozhodnutie Európskeho parlamentu a Rady č. 661/2010/EÚ zo 7. júla 2010 o základných usmerneniach Únie pre rozvoj transeurópskej dopravnej siete“ 
str. 64 - „Smernica Európskeho parlamentu a Rady 2004/49/ES z 29. apríla 2004 o bezpečnosti železníc spoločenstva a o zmene a doplnení smernice Rady 95/18/ES o udeľovaní licencií železničným podnikom a smernici 2001/14/ES o prideľovaní kapacity železničnej infraštruktúry, vyberaní poplatkov za používanie železničnej infraštruktúry a bezpečnostnej certifikácii (Smernica o bezpečnosti železníc)“ 
str. 74 - „Smernica Európskeho parlamentu a Rady 2006/87/ES z 12. decembra 2006, ktorou sa stanovujú technické požiadavky na plavidlá vnútrozemskej plavby a ktorou sa zrušuje smernica Rady 82/714/EHS“. 
 	O 	A 	Názvy smerníc a rozhodnutí boli upravené. 	
ÚV SR 	vlastný materiál, str. 103  
v názve kapitoly vypadlo označenie „SZ“ (Strategický cieľ SZ4) 	O 	A 	Upravené. 	
ŠÚ SR 	Ku kapitole 2.1.3 
Žiadame na str. 22 uviesť text „Vývoj miery nezamestnanosti mal medzi rokmi 2000 a 2008 výrazne klesajúcu tendenciu z 18,6 % na 9,6 %1). V dôsledku ekonomickej krízy však miera nezamestnanosti opäť v roku 2011 narástla na 13,6 % 1). 
1) Zdroj: ŠÚ SR, Výberové zisťovanie pracovných síl“. 

Odôvodnenie : 
V texte sú použité údaje miery nezamestnanosti, preto žiadame nahradiť pojem „nezamestnanosť“ v tomto kontexte pojmom „miera nezamestnanosti“ a uviesť bližšie aj zdroj údajov. V dvoch prípadoch ide o opravu chybne uvedených údajov. 

 	Z 	A 	Upravené. 	
ŠÚ SR 	K tabuľke č. 3 
Žiadame na str. 31 názov tabuľky č. 3 „Priemerný evidenčný počet zamestnancov vo fyzických osobách“ doplniť slovami „v podnikoch s počtom zamestnancov 20 a viac“ . 

Odôvodnenie: 
Žiadame názov doplniť, nakoľko „Priemerný evidenčný počet zamestnancov vo fyzických osobách“ je približne 2-násobný. Údaje sú k dispozícií na: 
Portál MDVRR SR http://www.telecom.gov.sk/files/statistika_vud/ekon_ukazovatele.htm 
Portál ŠÚ SR Ročenka dopravy, pôšt a telekomunikácií http://portal.statistics.sk/files/Sekcie/sek_500/doprava-IKT/rocenka_doprava_2012.pdf 

 	Z 	A 	Upravené. 	
ŠÚ SR 	K tabuľke č. 17 
Žiadame v tabuľke č. 17 Vývoj dĺžky cestnej infraštruktúry v SR v období 2000 – 2012 – opraviť údaje o miestnych komunikáciách – v rokoch 2009 – 2012. Žiadame uviesť údaje zo zisťovania vykonaného MDVRR SR. 
Odôvodnenie: 
MDVRR SR uskutočnilo v roku 2009 zisťovanie o miestnych komunikáciách. Výsledky z tohto zisťovania je potrebné zaradiť do materiálu. 
Portál MDVRR SR http://www.telecom.gov.sk/files/statistika_vud/dop_infra.htm#k2 
Portál ŠÚ SR Ročenka dopravy, pôšt a telekomunikácií http://portal.statistics.sk/files/Sekcie/sek_500/doprava-IKT/rocenka_doprava_2012.pdf 

 	Z 	A 	Upravené. 	
ŠÚ SR 	K tabuľkám 
Žiadame pod tabuľkami č. 19 Vývoj dĺžky železničnej infraštruktúry v SR v období 2000 – 2011, č. 21 Infraštruktúra intermodálnej dopravy v SR v rokoch 2000 – 2011, č. 22 Infraštruktúra leteckej dopravy v SR v rokoch 2000-2011, č. 25 Vývoj dĺžky infraštruktúry vodnej dopravy v SR v období 2000 – 2011, č. 27 Počet nehôd na diaľniciach a č. 28 Počet nehôd na cestách I. triedy neuvádzať zdroj ŠÚ SR. 

Odôvodnenie: 
V uvedených tabuľkách žiadame neuvádzať ako zdroj ŠÚ SR, nakoľko uvedené zisťovania ŠÚ SR nevykonáva. Údaje preberá zo zisťovaní a databánk MDVRR SR a z MV SR. 
 	Z 	A 	Upravené. 	
ŠÚ SR 	Ku kapitole 2.1.2 
Odporúčame uviesť na str. 21 text „Medziročný prírastok HDP vykazoval silno rastúci trend z 1,4 % v roku 2000 na 10,5 % v roku 2007. V dôsledku ekonomickej krízy došlo v roku 2009 k poklesu o -4,9 %. V posledných rokoch však HDP opäť rastie, a to o 4,4 % v roku 2010 a 3,2 % v roku 2011. Z pohľadu .......“. 

 	O 	A 	Upravené. 	
ŠÚ SR 	K tabuľke č. 16 
Odporúčame na str. 44 v č. 16 Výkony vnútrozemskej lodnej nákladnej dopravy slovo „Tranzit“ nahradiť slovami “Tranzit a preprava v tretích krajinách“ alebo ich odporúčame vyčísliť každé samostatne. 
Odôvodnenie: 
Spresnenie údajov. 

Portál ŠÚ SR Ročenka dopravy, pôšt a telekomunikácií http://portal.statistics.sk/files/Sekcie/sek_500/doprava-IKT/rocenka_doprava_2012.pdf 

 	O 	A 	V Tab. č. 16 bolo slovo "Tranzit" nahradené slovami "Tranzit a preprava v tretích krajinách". 	
ŠÚ SR 	K bodu 2.3.4.1 
Odporúčame na str. 46 zvážiť text poslednej vety („Vývoz osobných automobilov, ktorý nie je v našich štatistikách evidovaný sa na celkovom exporte pritom podieľa až takmer jednou tretinou.“), nakoľko vo všetkých druhoch dopravy sa sleduje dovoz a vývoz tovarov podľa číselníka NST 2007, ktorý obsahuje samostatnú skupinu – dopravné zariadenia. 

 	O 	A 	Upravené. 	
ŠÚ SR 	K tabuľkám 33 a 34 
Odporúčame pod tabuľkami č. 33 a 34 uviesť zdroj údajov. 

 	O 	A 	Doplnené. 	
ŠÚ SR 	K bodu 2.7.2.2 
Odporúčame v kapitole 2.7.2.2 Stavebnotechnický stav cestnej infraštruktúry doplniť aj údaje za rok 2012. 

 	O 	A 	MDVRR SR pred predložením materiálu na rokovanie vlády SR zváži možnosť aktualizácie dát. Aktualizácia bude závisieť od dostupnosti údajov. 	
NKÚ SR 	Vlastný materiál 
Z hľadiska lepšej vypovedajúcej schopnosti predmetného materiálu v analytickej časti by bolo vhodné poukázať aj na kritické miesta pri napĺňaní doterajšej dopravnej stratégie. Ako príklad možno uviesť kritické miesta pri doterajšom čerpaní fondov EÚ v rámci OP Doprava (pomalé a nízke čerpanie, časté zmeny v koncepcii, nedostatočná pripravenosť stavieb, problematický proces verejného obstarávania, podozrenia z korupcie, značná chybovosť, pozastavenie čerpania zo strany EÚ a pod.). 	O 	N 	Hlavné zistenia - kľúčové problémy a potreby dopravného sektora SR sú uvedené v kap. 2.7. Opatrenia na ich odstránenie sú následne navrhnuté v kap. 4.2. 	
NKÚ SR 	Vlastný materiál 
V materiáli odporúčame uviesť aj opatrenia, ktoré vytvoria podmienky pre odstránenie nedostatkov, na ktoré upozorňujú orgány EÚ, ako aj slovenské kontrolné inštitúcie. 	O 	N 	Vzhľadom na skutočnosť, že dokument predstavuje strategický dokument so strednodobím charakterom (do roku 2020), nie je možné ex ante identifikovať a prijať takéto opatrenia. MDVRR SR prijíma opatrenia na predchádzanie, resp. odstraňovanie nedostatkov priebežne, na úrovni iných riadiacich aktov.